**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2010 ԹՎԱԿԱՆԻ ՆՈՅԵՄԲԵՐԻ 24-Ի N 1640-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Իրավական ակտի ընդունման անհրաժեշտությունը**

«Հայաստանի Հանրապետության կրթության և գիտությաննախարարի 2010 թվականի նոյեմբերի 24-ի N 1640-Ն հրամանում փոփոխություններ կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունումը բխում է դպրոցական տարիքի հանրակրթական հիմնական ծրագրեր իրականացնող ուսումնական հաստատություն ընդգրկման հետ կապված իրավահարաբերությունների կարգավորման անհրաժեշտությունից:

1. **Ընթացիկ իրավիճակը, կարգավորման նպատակը և ակնկալվող արդյունքը**

Ներկայումս սովորողին հանրակրթության մեջ ընդգրկելու, հաստատությունից ազատելու, հաստատությունից այլ հաստատություն տեղափոխելու գործընթացները կարգավորող հրամանի համաձայն՝ այն բնակավայրերում, որտեղ հաստատությունը տվյալ աստիճանում կրթություն իրականացնող միակ հաստատությունն է, ընդունելության հայտագրումը պարտադիր պայման չէ:

Կարգով սոցիալապես խոցելի ընտանիքների երեխաներին ընդունելության առաջնահերթություն է տրված, որոնց հայտագրման ժամանակ առաջանում են խնդիրներ, մասնավորապես, անապահովության գնահատման համակարգում ընդգրկված ընտանիքների մասին տեղեկատվությունը հստակեցնելու առումով՝ հաշվի առնելով, որ նշված տեղեկատվությունը թվայնացված չէ կամ դեռևս հասանելի չէ:

Ակնկալվում է բոլոր երեխաների ընդգրկումը պետական հաստատության առաջին դասարան կատարել հայտագրման միջոցով, որն իրականացվում է Նախարարության ԿՏԱԿ-ի կողմից վարվող «Սովորողներին դպրոց հայտագրելու էլեկտրոնային համակարգ»-ի (այսուհետ՝ համակարգ) միջոցով:

Արտոնությունից օգտվելու նպատակով անապահովության գնահատման համակարգում ընդգրկված ընտանիքների մասին տեղեկատվությունը նոր կարգավորմամբ նպատակահարմար է տրամադրել Նախարարությանը՝ դրանց իսկությունը ճշտելու նպատակով, որը փոխանցվելու է ԿՏԱԿ-ին:

Պետական ուսումնական հաստատության 1-ին դասարան ընդունվելու պարագայում ավելորդ տեղեկատվություն է պահանջվող փաստաթղթերի հետ սովորողի հանրային ծառայության համարանիշի տրամադրումը, քանի որ ծնողը հայտագրման ժամանակ արդեն իսկ մուտքագրում է համարանիշը, և այն պահպանվում է համակարգում:

Գործող կարգում թյուրընկալման հիմք է հանդիսացել «սոցիալական ծառայություններ տրամադրող տարածքային կառավարման պետական մարմնի կողմից» ձևակերպումը, որը շարադրվել է նոր խմբագրությամբ:

1. **Նախագծի մշակման գործընթացում ներգրավված ինստիտուտները և անձինք.**

Հայաստանի Հանրապետության կրթության, գիտության, մշակույթի և սպորտի նախարարություն:

**ՏԵՂԵԿԱՆՔ**

«Հայաստանի Հանրապետության կրթության և գիտությաննախարարի 2010 թվականի նոյեմբերի 24-ի N 1640-Ն հրամանում փոփոխություններ կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ պետական բյուջեի եկամուտների նվա­զեց­ում կամ ծախսերի ավելացում չի նախատեսվում:

**ՏԵՂԵԿԱՆՔ**

«Հայաստանի Հանրապետության կրթության և գիտությաննախարարի 2010 թվականի նոյեմբերի 24-ի N 1640-Ն հրամանում փոփոխություններ կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ այլ նորմատիվ իրավական ակտեր ընդունելու անհրաժեշտությունը բացակայում է: